Совјетски Савез само два пута није успео да се квалификује на Светско првенство, 1974. и 1978., а учествовао је на укупно седам завршних турнира. Њихов најбољи резултат на Светском првенству је четврто место 1966., када су у полуфиналу са 2:1 изгубили од Западне Немачке. СССР је пет пута учествовала на Европском првенству, а освојили су Европско првенство 1960. када су у финалу савладали Југославију са 2:1. Као други су завршили три пута (1964, 1972, 1988) и једном као четврти (1968.), када су пошто су одиграли нерешено са Италијом у полуфиналу, након бацања новчића послати да играју меч за треће место (где су изгубили од Енглеске). Совјетски Савез је такође освојио и две златне медаље на Летњим олимпијским играма (1956. и 1988.) и три бронзане (1972., 1976. и 1980.)